ריצ'רד אי. גרנט

ריצ'רד אי גרנט (באנגלית: Richard E. Grant; נולד ב-5 במאי 1957) הוא שחקן קולנוע, טלוויזיה ותיאטרון בריטי יליד סווזילנד.

קורות חייו
נולד בשם ריצ'רד גרנט אסטרהויזן (Richard Grant Esterhuysen), במבבנה בירת סווזילנד למשפחה נוצרית ממוצא בריטי. הוא שינה את שם משפחתו ל'גרנט' כשעבר לחיות באנגליה ונרשם כחבר באיגוד שחקנים הבריטים. אביו הנריק אסטרהויזן, היה ממוצא אפריקאנרי ועמד בראש מנהל החינוך של השלטונות הבריטיים בסווזילנד. אמו הייתה מורה לבלט ממוצא דרום אפריקני וגרמני. בילדותו למד בסט מרקס, בית ספר ממשלתי במבבנה אשר התחילו ללמוד בו תלמידים מכל הגזעים. הוריו התגרשו כשהיה בן 11 בעקבות בגידה של אמו באביו, לה היה עד. בעקבות אירוע זה החל לכתוב יומן, וממשיך בכך עד היום. למד בבית ספר תיכון בווטרפורד קמלבה, קרוב למבבנה. ואחר כך למד אנגלית ודרמה באוניברסיטת קייפטאון, והיה חבר בלהקת תיאטרון שוליים. ב-1982 עבר לחיות בלונדון.

קריירה
ממוזער|ריצ'רד אי. גרנט
תפקידו החשוב הראשון בקולנוע היה התפקיד הראשי בסרט ויתניל ואני, בו גילם דמות של שיכור נצחי. הסרט קנה לו מעמד של סרט פולחן. בעקבות הסרט הזה, החל גרנט לקבל תפקידים בהוליווד. ועד מהרה בסס לעצמו שם של שחקן אופי שמופיע במגוון רחב של סרטים, החל משוברי קופות וכלה בסרטים עצמאיים שנעשים בתקציב קטן. בתקופה של יותר מעשרים שנה הופיע גרנט בתפקידי משנה בסרטים רבים כגון "הנרי וג'ון", "סיפורי לוס אנג'לס", "השחקן", "עידן התמימות", "דיוקנה של גברת", "ספייס וורלד: הסרט", "פארק גוספורד", "צעירים יפים ומבריקים" ו"פנלופי". בניגוד לשחקנים בריטים אחרים, גרנט לא מופיע בהוליווד רק בדרמות תקופתיות.

גרנט גילם פעמיים את דמותו של הדוקטור מסדרת המדע הבדיוני "דוקטור הו". בשתי הפעמים באופן לא רשמי. במערכון "Doctor Who and the Curse of Fatal Death", גילם את דמותו של הדוקטור העשירי המתואר כגבר נאה למדי. עוד דיבב את הדוקטור התשיעי באנימציה של ה-BBC "Scream of the Shalka". ב-2012 השתתף בעונה השביעית של הסדרה בתפקיד דוקטור סימיון/הבינה הגדולה.

ב-2005 יצא הסרט "בלה בלה" (Wah-Wah) שגרנט כתב וביים, וזכה לשבחי הביקורת. זהו סרט אוטוביוגרפי המבוסס על ילדותו של גרנט בשנות השישים בסווזילנד. הפקת הסרט ארכה יותר משבע שנים. השחקנים הראשיים בסרט הם ניקולס הולט, גבריאל ביירן, מירנדה ריצ'רדסון, ג'ולי וולטרס ואמילי ווטסון. זה הסרט הראשון שהוסרט בסווזילנד אי פעם. גרנט ניהל יומן במהלך ההסרטה שאחר כך יצא לאור כספר "יומני ואה ואה". הספר קיבל ביקורות חיוביות, המבקרים התרשמו מהכנות של כתיבתו, בעיקר על היחסים המורכבים שהיו לו עם מפיקת הסרט.

בדצמבר 2006 הפך גרנט באופן חד-פעמי לכתב חוקר של ה-BBC כאשר חשף תרמית בסך 98 מיליון דולר, למכירת תרופה מזויפת לאיידס.

בשנת 2008 כיכב גרנט בסרט "טינופת וחוכמה" סרטה הראשון של הזמרת מדונה כבמאית. בשנת 2009 כיכב בסרט העצמאי "אהבה כואבת" לצד קארי-אן מוס.

ב-2012 הגיש גרנט סדרת תיירות בה הוא מבקר בבתי מלון מהטובים והיוקרתיים בעולם. בסדרה הוא מראיין את עובדי ובעלי המלונות וכמו גם אורחים מפורסמים המספרים לו על ההיסטוריה של בתי המלון.

ב-2014 השתתף גרנט בדרמה התקופתית דאונטון אבי בתפקיד היסטוריון האמנות סיימון בריקר.

בשנת 2016 שיחק בסרט הדרמה הביוגרפי "ג׳קי" על ג'קלין קנדי-אונאסיס, רעייתו של נשיא ארצות הברית ג'ון פ. קנדי, בכיכובה של נטלי פורטמן. באותה שנה הצטלם לסרט "לוגאן - וולברין", סרט גיבורי-על מבית מארוול קומיקס המבוסס על זיכיון הקומיקס "וולברין: לוגאן הזקן", העשירי בסדרת סרטי אקס-מן והשלישי והאחרון בטרילוגיית וולברין, אחרי אקס-מן המקור: וולברין (מ-2009), ווולברין (מ-2013). בסרט הוא משחק לצד יו ג'קמן ופטריק סטיוארט.

בשנת 2017 שיחק בסרט הדרמה הבריטי "שעתם היפה", לצדם של ג'מה ארטרטון וסם קלאפלין.

חיים אישיים
גרנט נשוי לג'ואן וושינגטון משנת 1986, ולהם בת משותפת, אוליביה, ובן, טום, מנישואיה הראשונים של ג'ואן. גרנט מתנזר לחלוטין משתיה ואלרגי לאלכוהול. כשגילם את דמות השיכור ב"ויתניל ואני", הבמאי ברוס רובינסון הכריח אותו לשתות בקבוק שלם של וודקה כדי שיחווה את הרגשת השכרות.

פילמוגרפיה
קולנוע
 שנה שם שם באנגלית תפקיד הערות 1987 ויתניל ואני Withnail and I ויתניל 1989 וורלוק Warlock ג'יילס רדפנס How to Get Ahead in Advertising דניס דימבלבי באגלי Killing Dad אלי ברג 1990 המסע אל הרי הירח Mountains of the Moon לארי אוליפנט הנרי וג'ון Henry & June הוגו גוילר 1991 הדסון הוק Hudson Hawk דרווין מיפלואר מועמדות לפרס פטל הזהב לשחקן המשנה הגרוע ביותר סיפורי לוס אנג'לס L.A. Story רולנד מאקי 1992 השחקן The Player טום אוקלי דרקולה Bram Stoker's Dracula ד"ר ג'ק סיוארד 1993 עידן התמימות The Age of Innocence לארי לפרטס Franz Kafka's It's a Wonderful Life פרנץ קפקא סרט קצר 1994 משהו ללבוש Prêt-à-Porter קורט רומני פרס "National Board of Review" לצוות שחקנים 1995 ג'ק ושרה Jack and Sarah ג'ק 1996 דיוקנה של גברת The Portrait of a Lady לורד וורברטון הלילה השנים עשר Twelfth Night: Or What You Will סר אנדרו אגוצ'יק The Cold Light of Day ויקטור מארק 1997 The Serpent's Kiss ג'יימס פיצמוריס מלחמה מאושרת Keep the Aspidistra Flying גורדון קומסטוק ספייס וורלד הסרט Spiceworld: The Movie קליפורד 1998 St. Ives מייג'ור פרקואר צ'בנינג 1999 The Match גאס מזמור חג המולד A Christmas Carol בוב קרצ'יט פרדריק סקוויל-באג 2000 הערפד הקטן The Little Vampireפרדריק סאקוויל The Miracle Maker יוחנן המטביל 2001 פארק גוספורד Gosford Park ג'ורג' 2003 Monsieur N. הדסון לאו צעירים יפים ומבריקים Bright Young Things רוטשילד האב 2004 The Story of an African Farm בונפרטה בלנקינס קסם של פיה Tooth ג'רוויס ג'רוויס 2005 בלה בלה Wah-Wah כתיבה ובימוי חתונת הרפאים Corpse Bride לורד ברקיס ביטרן משחק אותה קובריק Colour Me Kubrick ג'ספר 2006 גארפילד 2 Garfield: A Tail of Two Kitties פרסטון דיבוב 2007 Always Crashing in the Same Car ג'יימס בות' 2008 פנלופה Penelope פרנקלין וילהרן The Garden of Eden קולונל פיליפ בוילטינופת וחוכמה Filth and Wisdom פרופסור פלין 2009 אהבה כואבת Love Hurts בן בינגהם Cuckoo פרופ' ג'וליוס גרינגראס 2010 First Night אדם Jackboots on Whitehall קמפבל באביט מפצח האגוזים The Nutcracker in 3D אבא 2011 הנרי הנורא Horrid Henry: The Movie ויק ואן רינקל אשת הברזל The Iron Lady מייקל הזלטייןילד בהשאלה (אנ') Foster מר פוטס The Last Fashion Show פדריקו מרינוני 2012 Kath & Kimderella אלאן זמביזיה Zambezia ססיל דיבוב 2013 קומבה Khumba ברדלי Dom Hemingway דיקי כל הזמן שבעולם About Time עורך דין ללא קרדיט 2014 Queen and Country מייג'ור קרוס2016ג'קיJackieווילאם וולטון 2017 שעתם היפה Their Finest רוג'ר סוויין לוגאן - וולבריןLoganד"ר זנדר רייס שומר הראש והמתנקש The Hitman's Bodyguard סייפרט 2018 מפצח האגוזים וארבע הממלכות The Nutcracker and the Four Realms מלך ממלכת השלג האם אי פעם תסלחי לי? Can You Ever Forgive Me? ג'ק הוק 2019 מלחמת הכוכבים - פרק 9: עלייתו של סקייווקר Star Wars: The Rise of Skywalker גנרל פרייד2021 ארוויג והמכשפה Earwig and the Witch מנדרייק דיבוב שומר הראש ואשתו של המתנקש The Hitman's Wife's Bodyguard סייפרט The Spine of Night השומר דיבוב רובין עם הכנפיים Robin Robin מגפי דיבוב; סרט אנימציה קצר של נטפליקס כולם מדברים על ג'יימי Everybody's Talking About Jamie הוגו באטרסבי / לוקו שאנל 2022 השפעה Persuasionוולטר אליוט2023 The Lesson ג'יי. אמ סינקלייר סלטברן Saltburn סר ג'יימס קאטון 2024 ארגייל Argylle פואולר2025 Death of a Unicorn דל לאופולד מועדון הרצח של יום חמישי The Thursday Murder Club בובי טאנר Wildwood רוג'ר סווינדון דיבובTBA 100 Nights of Hero The Queen of Fashion אוולין דלבס ברוטון Savage House סר צ'ונסי סאבאג' Nuremberg דייוויד מקסוול פייפ

טלוויזיה
 שנה שם שם באנגלית תפקיד הערות 1985 Screen Two מוני ליווינגסטון בפרק "Honest, Decent & True" 1988 Codename: Kyril סקולבי 1994 זמנים קשים Hard Times ג'יימס הרטהאוס מיני-סדרה פשוט נהדרת Absolutely Fabulous ג'סטין בפרק "Hospital" 1996 קריוקי Karaoke ניק בלמר A Royal Scandal המלך ג'ורג' הרביעי 1997 קפטן סטאר Captain Star קפטן ג'ים סטאר 1999–2000 סקרלט פימפרנל The Scarlet Pimpernel סר פרסי בלייקלי / סקרלט פימפרנל 1999 משפט ועונש Trial & Retribution III סטיבן וורינגטון שיאכלו עוגות Let Them Eat Cake Monsieur Vigée-Lebrun בפרק "The Portrait" Doctor Who and the Curse of Fatal Death הדוקטור 2001 The Kumars at No. 42 בתפקיד עצמו 2002 Sherlock: Case of Evil מייקרופט הולמס כלבם של בני בסקרוויל The Hound of the Baskervilles ג'ק סטפלטון 2004 Posh Nosh סיימון מרצ'מונט פרייז'ר Frasier סטיבן מון בפרק "Goodnight, Seattle"  קריינות The Story of Bohemian Rhapsody קריינות 2005 Home Farm Twins פול בייקר 2006 Above and Beyond דון בנט 2007 דיאל ופסקו Dalziel and Pascoe לי נייט הלו מומבאי Mumbai Calling בנדיקט ט. הרלו גברת מרפל Marple: Nemesis ריימונד וסט 2011 The Crimson Petal and the White ד"ר קורליו  בתפקיד עצמו Rab C Nesbitt צ'ינגפורד סטיל 2012 סודות בתי המלון עם ריצ'רד אי גרנט Richard E. Grant's Hotel Secrets בתפקיד עצמו הפחד The Fear סב ויטינג The History of Safari With Richard E Grant בתפקיד עצמו 2012–2013 דוקטור הו Doctor Who ד"ר סימיון / התבונה הגדולה בפרק "The Snowmen"בפרק "The Bells of Saint John"בפרק "The Name of the Doctor" 2013 The French Riviera: A History in Pictures בתפקיד עצמו 2014 בנות Girls ג'ספר אחוזת דאונטון Downton Abbey סיימון בריקר 4 פרקים 2015 Wellington: The Iron Duke Unmasked ולינגטון סרט דוקומנטרי ד"ר ג'קיל ומיסטר הייד Jekyll and Hyde סר רוג'ר בולסטרוד 2016 משחקי הכס Game of Thrones איזמבארו עונה שישית קוטל הדרקונים האחרון The Last Dragonslayer הדרקון (קול) סרט טלוויזיה 2018 פסיכולוג לרגע Hang Ups לאונרד קונרד סדרת טלוויזיה 2019 טוקה וברטי Tuca & Bertie הולנד דיבוב 2020 שדרים ממקום אחר Dispatches from Elsewhere אוקטביו קולמן 2021 פורעי חוק (אנ') The Outlaws הרוזן 4 פרקים 2021-הווה לוקי Loki גרסה של לוקי 2022 החשודים Suspect הארי תפקיד ראשי; 8 פרקים2024הפרנצ'ייז (אנ')The Franchiseפיטר פירצ'יילדתפקיד ראשי; 8 פרקים נאוטילוס Nautilus ראג'ה 2 פרקים 2025 מוגזמת Too Much ג'ונו רטיגן 6 פרקים

לקריאה נוספת
The Wah-Wah Diaries: The Making of a Film. 2006.  (hardcover).
With Nails: The Film Diaries of Richard E. Grant.  (hardcover).  (paperback).
By Design: A Hollywood Novel. Picador, 1999.  (10).  (13).

קישורים חיצוניים



 האתר הרשמי של ריצ'רד אי גרנט

קטגוריה:בוגרי אוניברסיטת קייפטאון
קטגוריה:שחקני קולנוע וטלוויזיה אנגלים
קטגוריה:בריטים שנולדו ב-1957